9. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Υ7 οικ. 6831 της 29 Δεκ. 1995/19 Ιαν. 1996 (ΦΕΚ Β΄  38) Αντικατάσταση των διατάξεων των Α4/2450/91 (ΦΕΚ 476/Β/91) και Α4β/οικ. 1610/92 (ΦΕΚ 264/Β/92) Υπουργικών Αποφάσεων και τροποποίηση και συμπλήρωση της Α 4β/1614/92 (ΦΕΚ 330/Β/92) Υπουργικής Απόφασης. Έχοντας υπόψη: 1)Το Νόμ. 1397/83 «Εθνικό Σύστημα Υγείας» (ΦΕΚ 143/Α/83). 2)Το Νόμ. 1278/82 «Για σύσταση Κεντρικού Συμβουλίου Υγείας» (ΦΕΚ 105/Α/82). 3)Την αριθ. 12 της 83ης Ολομ./25.4.91 Απόφασης του ΚΕ.Σ.Υ. 4)Την αριθ. 8 της 92ης Ολομ./12.3.92 Απόφασης του ΚΕ.Σ.Υ. 5)Την αριθ. 22 της 116ης Ολομ./20.7.95 Απόφασης του ΚΕ.Σ.Υ. 6)Την αριθ. ΔΥ3α/οικ. 987/28.9.95 (ΦΕΚ 826/Β/ 95) Κοινής Απόφασης του Πρωθυπουργού και του Υπουργού Υγείας και Πρόνοιας «Ανάθεση αρμοδιοτήτων στους Υφυπουργούς Υγείας και Πρόνοιας. 7)Το γεγονός ότι από τις προτεινόμενες διατάξεις δεν προκαλείται δαπάνη εις βάρος του Κρατικού Προϋπολογισμού. 8)Τις υπηρεσιακές ανάγκες, αποφασίζουμε: Σελ. 640,704(α) Τεύχος 1237-Σελ. 52 Άρθρ.1.-Καθιερώνουμε ειδική εκπαίδευση νοσηλευτών Νεφρολογίας διάρκειας έξι (6) μηνών, η οποία θα πραγματοποιείται σε Νεφρολογικά Κέντρα, τα οποία θα αναγνωρίζονται ως κατάλληλα για τούτο, με απόφαση του Υπουργού Υγείας και Πρόνοιας, μετά γνώμη του Κεντρικού Συμβουλίου Υγείας. Η εκπαίδευση αυτή μπορεί να γίνει και στο ίδιο Νοσοκομείο στο οποίο έχει τοποθετηθεί και υπηρετεί ο νοσηλευτής. Ο προγραμματισμός της ειδικής αυτής εκπαίδευσης θα γίνεται με απόφαση του Υπουργείου, μετά από σχετική πρόταση του Νοσοκομείου, που υπηρετεί ο (η) νοσηλευτής (τρια) και γνωμοδότηση του Κεντρικού Συμβουλίου Υγείας. Για την εκπαίδευση αυτή θα προηγείται σχετική απόσπαση του εκπαιδευομένου εκτός εάν πρόκειται να εκπαιδευθεί στο ίδιο Νοσ/μείο στο οποίο υπηρετεί. Στον εκπαιδευόμενο, μετά το πέρας της εκπαίδευσης, θα χορηγείται σχετικό πιστοποιητικό από το Δ/ντή της Νεφρολογικής μονάδας στην οποίας πραγματοποιήθηκε η εκπαίδευση και το οποίο θα υπογράφεται και από το Δ/ντή της Νοσηλευτικής Υπηρεσίας του Νοσοκομείου. Οι νοσηλευτές-τριες που θα έχουν τύχει της ειδικής αυτής εκπαίδευσης θα απασχολούνται αποκλειστικά και κατά προτεραιότητα στις Μονάδες Τεχνητού Νεφρού, στην Περιτοναϊκή Κάθαρση και στα Νεφρολογικά Τμήματα, εκτός απόλυτα δικαιολογημένων εξαιρέσεων (Προαγωγή σε ανώτερο Ιεραρχικό βαθμό, μειωμένη απόδοση κ.λ.π.). 34.Ζ.ν.9 Νοσηλευτές Για την επιλογή προς εκπαίδευση στην Νεφρολογία απαιτείται ο νοσηλευτής-τρια να έχει πτυχίο 3ετούς τουλάχιστον, φοίτησης και να είναι μόνιμος υπάλληλος ή υπάλληλος ιδιωτικού δικαίου αορίστου χρόνου. Νοσηλευτής-τρια που έχει προϋπηρεσία σε νεφρολογικά Τμήματα Νοσοκομείων μεγαλύτερη του ενός (1) έτους, μπορεί να θεωρηθεί ως έχων την ως άνω ειδική εκπαίδευση στη Νεφρολογία με διαπιστωτική πράξη του Υπουργείου Υγείας και Πρόνοιας, μετά γνώμη του Κεντρικού Συμβουλίου Υγείας. Τα δικαιολογητικά που πρέπει να υποβάλλει ο υποψήφιος προκειμένου να εκδοθεί η σχετική διαπιστωτική πράξη ορίζονται ως ακολούθως: 1.Αντίγραφο πτυχίου επικυρωμένο. 2.Το αναφερόμενο στην παρ. 2 πιστοποιητικό και 3.Βεβαίωση της Γραμματείας του Νοσοκομείου ότι είναι υπάλληλος μόνιμος ή ιδιωτικού δικαίου αορίστου χρόνου. Άρθρ.2-3.(Τροποποιείται η Α4β/-οικ. 1610/92 ΦΕΚ Β΄ 330, ανωτ. αριθ. 5). Με την παρ. 10 της Υ7/οικ. 6537/22-30 Οκτ. 1996 (ΦΕΚ Β΄ 984) απ. Υπ. Υγείας και Πρόνοιας, συμπληρώθηκε η παρούσα απόφαση στο μέρος που αφορά την χορήγηση πιστοποιητικού ειδικής εκπαίδευσης και ορίστηκε όπως αυτά συνυπογράφονται και από τον Πρόεδρο του Δ.Σ. του Νοσοκομείου. 